दुबई में RJ कार्तिक और RJ शोनाली ने अरेबियन फूड के साथ लिया इंडियन थाली का जायका
डेस्टिनेशन दुबई के सीजन टू में दुबई को और एक्सप्लोर करते हुए आर जे कार्तिक और आर जे शोनाली ने एक अलग दुनिया खुद भी देखी और आपको भी दिखाई। दोनों RJ जहां भी गए वहां उन्होंने लजीज फूड का जायका लिया, जिसे देखकर किसी
डेस्टिनेशन दुबई के सीजन टू में दुबई को और एक्सप्लोर करते हुए आर जे कार्तिक और आर जे शोनाली ने एक अलग दुनिया खुद भी देखी और आपको भी दिखाई। दोनों RJ जहां भी गए वहां उन्होंने लजीज फूड का जायका लिया, जिसे देखकर किसी के भी मुंह में पानी आना तय है।
दुबई पहुंचते ही सबसे पहले दोनों आर जे फ़ॉरएवर रोज़ कैफ़े पहुंचे। कार्तिक और शोनाली ने सबसे पहले यहाँ की कॉफ़ी, बर्गर्स और फ़्राइज़ का स्वाद लिया । यहां की ऐम्बीयन्स ने दोनों को इंस्टा स्टोरीज के लिए बहुत सारे आइडियाज़ दिए यानी अमेज़िंग स्वाद के साथ ख़ूबसूरत याद भी।
दुबई पवैलियन एट द बीच पहुंचे RJ
खाने की अगली डेस्टिनेशन दुबई पवैलियन एट द बीच थी। एक ओर अरेबियन गल्फ का व्यू तो दूसरी तरफ दुबई की स्काईलाइन, और साथ में जायकेदार खाना। RJ कार्तिक और शोनाली ईटली पहुंचे, जहां दोनों ने एक दूसरे के लिए अपनी पसंद से खाना ऑर्डर किया। कार्तिक ने शोनाली के लिए बुर्राता और शोनाली ने कार्तिक के लिए मार्गेरीटा पिज़्ज़ा और एग प्लांट लजानिया ऑर्डर किया।
दोनों आरजे ने यहां ईटली के ऑथैन्टिक लज़ीज़ फूड का स्वाद चखा और साथ में डेट्स स्मूदी का लुत्फ़ उठाया। अपनी ट्रिप में जायके की खोज करते करते दोनो पहुंच गए ब्ला ब्ला बीच क्लब। यहां डूबते हुए सूरज का ख़ूबसूरत व्यू था। ऐसे में म्यूजिकल वाइब में दोनों ने बेहतरीन पैशन फ़्रूट और पीच एंड वनीला मॉकटेल्स के साथ चिकन एंड पटेटो वेजेज़ टेस्ट किया। दोनों ने माना कि अगर दुबई में शानदार फ़ूड के साथ शाम का आनंद लेना हो तो ब्ला ब्ला बीच क्लब पर्फ़ेक्ट डेस्टिनेशन है।
दुबई के रेस्टोरेंट में खाया इंडियन फूड
इंडिया में तो गली फूड फेमस है ही, पर आरजे कार्तिक और शोनाली दुबई की गलियों में एक्सप्लोर करते हुए पहुंच गए एक्स वी ए आर्ट होटल एंड कैफे। जहां दोनों ने आर्ट गैलरी में आर्ट को करीब से देखा, इसके बाद उन्हें जब रेस्टोरेंट में इंडियन फूड मिल गया तो उनके चेहरे खुशी से खिल गए। शोनाली ने गर्मागर्म परांठा, समोसा और कार्तिक ने अमेज़िंग इंडियन थाली ऑर्डर की। दोनो आर जे को जितनी ख़ूबसूरत ये आर्ट गैलरी लगी उतना ही बेहतरीन लगा यहां का ज़ायक़ा भी।
टाइमआउट मार्केट एक्सप्लोर किया
जिंदगी के हर पल में मोटिवेशन ढूंढने वाले आर जे कार्तिक और शोनाली दुबई में घूमते घूमते पहुंच गए एक ऐसी मार्केट में जहां एक बार अगर कोई एंट्री कर ले तो उसका बाहर आने का मन ही ना करें। टाइमआउट मार्केट एक्सप्लोर करने के बाद दोनों आरजे ने सबसे पहले पानी पूरी का जायका लिया फिर नान के साथ इंडियन ग्रेवी में तैयार लज़ीज़ पालक पनीर , समोसा चाट और मॉकटेल्स में कोपा और बेसिल्स स्ट्रोबेरी ट्राय किया।
दोनों RJ ने दुबई की जादुई दुनिया देखी
डेस्टिनेशन दुबई सीज़न टू में दोनों आर जे ने दुबई की जादुई दुनिया देखी, इस दौरान हत्ता में एडवेंचर और एंटरटेनमेंट से भरपूर एक्टिविटीज करने के बाद दोनों आरजेज ने हत्ता के फेमस रेस्टोरेंट अलहजरेन का रुख किया जहां पहुंचकर आरजेज ने ऑथेन्टिक अरेबियन फूड का शानदार स्वाद चखा. जहाँ शोनाली, शीश तवूक और बिरयानी के स्वाद में तो वहीं कार्तिक अरेबिक ब्रेड्ज़ के साथ दाल मखनी के टेस्ट में डूब गए।
इस जगह का खाना जितना स्वादिष्ट था उतना ही खूबसूरत था इसका इंटिरियर। अगर आप फूडी हैं और दुबई में जादुई स्वाद का एक्सपीरिंयंस लेना चाहते हैं तो दुबई में इतना कुछ है कि आप यहाँ के स्वाद में आर जे कार्तिक और आर जे शोनाली की तरह खो जाएँगे।
आर जे कार्तिक और आर जे शोनाली के साथ MYFM के लिस्नर्स भी इस शानदार ट्रिप का अब मज़ा ले सकते हैं क्योंकि दोनों दुबई में जहां जहां गए वो वहां का रोमांच MYFM पर और अपने सोशल मीडिया हैंडल्स पर शेयर कर रहे हैं। चलो अच्छा सुनते हैं।